Babelscape/SREDFM huggingface dataset:
Μουσείο Τέχνης του Ντάλας

Το Μουσείο Τέχνης του Ντάλας (Dallas Museum of Art ή DMA) είναι ένα από τα μεγαλύτερα και σημαντικότερα μουσεία στο Τέξας. Βρίσκεται στο κέντρο του Ντάλας, κοντά στο Woodall Rogers Freeway και μεταξύ των οδών St. Paul και Harwood. Το 1984 το μουσείο μετακινήθηκε στον Τομέα των Τεχνών (Arts District) από το Φερ Παρκ (Fair Park). Ο Έντουαρντ Λάρραμπι Μπαρνς (Edward Larrabee Barnes), που κέρδισε το χρυσό μετάλλιο του Αμερικανικού Ινστιτούτου Αρχιτεκτόνων (American Institute of Architects) το 2007, σχεδίασε το νέο κτίριο.

Η συλλογή του Μουσείου Τέχνης του Ντάλας διαθέτει πάνω από 24.000 έργα τέχνης, που χρονολογούνται από την προϊστορική μέχρι τη σύγχρονη εποχή. Το μουσείο είναι πασίγνωστο για τα δυναμικά του εκθέματα και τα βραβευμένα εκπαιδευτικά προγράμματα. Η Βιβλιοθήκη των Μίλντρεντ Ρ. και Φρέντερικ Μ. Μάιερ (Mildred R. and Frederick M. Mayer Library) διαθέτει πάνω από 50.000 τόμους στο ευρύ κοινό.
Τζίμι Πέιτζ

O Τζίμι Πέιτζ (πλήρες όνομα "James "Jimmy" Patrick Page", 9 Ιανουαρίου 1944) είναι Άγγλος μουσικός, παραγωγός και συνθέτης. Είναι ιδρυτικό μέλος του συγκροτήματος Led Zeppelin, με το οποίο έγινε γνωστός παγκοσμίως.

Ξεκίνησε την καριέρα του παίζοντας κιθάρα σε δίσκους διάσημων καλλιτεχνών της δεκαετίας του '60. Από το 1966 έως το 1968 ήταν μέλος των Yardbirds, παίζοντας αρχικά μπάσο και στη συνέχεια κιθάρα. Μετά τη διάλυση των Yardbirds, ο Πέιτζ δημιούργησε τους Led Zeppelin. Με τον θάνατο του ντράμερ του συγκροτήματος, Τζον Μπόναμ, οι Led Zeppelin διαλύθηκαν και ο Πέιτζ ακολούθησε σόλο καριέρα. Θεωρείται ένας από τους μουσικούς που έπαιξαν μεγάλο ρόλο στην εξέλιξη της ροκ μουσικής και της ηλεκτρικής κιθάρας.
Χέρμαν φον Ζάλτσα

Ο Χέρμαν φον Ζάλτσα (γερμ. Hermann von Salza, περ. 1170-1239) ήταν ο τέταρτος Μεγάλος Μάγιστρος του ιπποτικού τάγματος των Τευτόνων Ιπποτών, από το 1209 ως το 1239. Χάρη στη δράση του, το τάγμα αύξησε τον πλούτο, τη δύναμη και το κύρος του, αναδεικνυόμενο σε ισχυρή δύναμη της εποχής.
Βία ντέλα Γκάτα

thumb|250px|Η μαρμάρινη γάτα της Βία ντέλα Γκάτα.
Βία ντέλα Γκάτα (ιταλικά: "Via della Gatta" - ο δρόμος της γάτας) είναι το όνομα ενός στενού δρόμου στην πόλη της Ρώμης, στην ευρύτερη περιοχή της Πιάτσα Βενέτσια, στη συνοικία Πίνια. 

Το όνομα του δρόμου ωφείλεται στην παρουσία ενός μικρού αγάλματος από μάρμαρο που απεικονίζει μια γάτα σε φυσικό μέγεθος. Το αγαλματίδιο βρίσκεται πάνω σε ένα γείσο, στη γωνία που σχηματίζει το Παλάτσο Ντόρια Πάμφιλι με το Παλάτσο Γκρατσιόλι. Το μικρό αιλουροειδές χάριζε στο παρελθόν το όνομά του και σε μια μικρή πλατεία που βρίσκεται στο χώρο κάτω από το άγαλμα, γνωστή σήμερα ως Πιάτσα Γκρατσιόλι από το ομώνυμο ανάκτορο. 

Το γλυπτό προέρχεται από τον παρακείμενο αρχαίο Ναό της Ίσιδος. Σύμφωνα με το θρύλο, τοποθετήθηκε στο σημείο εκείνο σαν ανάμνηση μιας γάτας με σάρκα και οστά: το μικρό ζώο, βλέποντας ένα νήπιο να αιωρείται με ελάχιστη ισορροπία από το συγκεκριμένο ύψος, άρχισε να νιαουρίζει τόσο δυνατά που η μητέρα του μικρού αντιλήφθηκε τι συνέβαινε και το έσωσε προτού πέσει στο κενό. Επίσης, σύμφωνα με τη λαϊκή φαντασία, αν κάποιος ακολουθήσει το βλέμμα της γάτας θα δει το σημείο όπου κρύβεται ένας πλούσιος θησαυρός.
Φέλιξ Πετύρεκ

Ο Φέλιξ Πετύρεκ ("Felix Petyrek", Μπρνο 14 Μαΐου 1892 – Βιέννη 1 Δεκεμβρίου 1951) ήταν Αυστριακός συνθέτης, πιανίστας της αθηναϊκής μουσικής ζωής και καθηγητής πιάνου και θεωρητικών στο Ωδείο Αθηνών απο το 1926 μέχρι το 1931. Ταυτόχρονα, έδωσε διαλέξεις και δημοσίευσε άρθρα σε περιοδικά και στα ελληνικά. Αργότερα δίδαξε σε ωδεία στη Στουτγάρδη, τη Λειψία και τη Βιέννη.


Κατηγορία:Κλασικοί συνθέτες του 20ού αιώνα
The Magician's Birthday

Το The Magician's Birthday είναι άλμπουμ του βρετανικού συγκροτήματος Uriah Heep. Είναι βασισμένο σε μια σύντομη ιστορία που συνέταξε ο κιμπορντίστας του συγκροτήματος, Κεν Χένσλεϊ. Κυκλοφόρησε το 1972. Το άλμπουμ ήταν διακοσμημένο με σχέδια του Ρότζερ Ντιν και περιείχε φωτογραφίες του συγκροτήματος και τους στίχους των τραγουδιών.
Δυο από τα τραγούδια του δίσκου ανέβηκαν στα τσαρτ των Ηνωμένων Πολιτειών, το ""Blind Eye" και "Sweet Lorraine" στην 97η και 91η θέση αντίστοιχα, ενώ το "Spider Woman"" ανέβηκε στην 14η θέση στη Γερμανία.
Είναι ένα από τα πιο επιτυχημένα άλμπουμ των Uriah Heep και έχει βραβευθεί ως χρυσό, στις Ηνωμένες Πολιτείες.
Μάγιστρος

Τα εμβλήματα του μάγιστρου των οφφικίων: ο κωδίκελλος του διορισμού του σε βάθρο, ασπίδες με τα εμβλήματα των σχολών και οπλισμός από τα κρατικά εργοστάσια. Εικόνα από το "[[Notitia Dignitatum]]".
Ο μάγιστρος ήταν ανώτατο αξίωμα της πολιτείας στην ύστερη Ρωμαϊκή και τη Βυζαντινή Αυτοκρατορία. 

Το αξίωμα ανάγεται στις μεταρρυθμίσεις του Διοκλητιανού και του Κωνσταντίνου. Κατά την υστερορωμαϊκή/πρωτοβυζαντινή περίοδο, ο μάγιστρος των οφφικίων (λατινικά: magister officiorum) ήταν επικεφαλής της παλατινής γραμματείας, των τεσσάρων ιερών σκρινίων (sacra scrinia). Η θέση του μάγιστρου είχε ιδιαίτερη σημασία λόγω του ελέγχου του επί των λεγόμενων μαγιστριανών (agentes in rebus), των διαβόητων ειδικών πρακτόρων της κεντρικής κυβέρνησης. Σταδιακά το αξίωμα ενισχύθηκε εις βάρος των υπάρχων του πραιτωρίου, και ο μάγιστρος ανέλαβε επιπλέον την επιστασία της αυτοκρατορικής φρουράς των σχολών, του δημοσίου δρόμου, των κρατικών εργοστασίων (fabricae) και των παραμεθόριων στρατευμάτων (limitanei). Κατά τον 6ο αιώνα, ο μάγιστρος μαζί με τον ύπαρχο της Ανατολής αποτελούσαν τους δυο πιο ισχυρούς υπουργούς του βυζαντινού κράτους.
Τον ύστερο 7ο ή τον 8ο αιώνα, με την πολυδιάσπαση των μεγάλων υστερορωμαϊκών υπουργείων σε αυτόνομα «σέκρετα», και την απώλεια των στρατιωτικών του αρμοδιοτήτων, ο μάγιστρος χάνει την ισχύ του. Μέχρι το β΄ ήμισυ του 9ου αιώνα υπήρχαν ένας ή δύο μάγιστροι ως οι πιο σημαντικοί σύμβουλοι του αυτοκράτορα, εκ των οποίων ο πρεσβύτερος ονομαζόταν πρωτομάγιστρος. Μετά ο τίτλος μετατράπηκε σε καθαρά τιμητικό αξίωμα («αξία δια βραβείου»), που παρέμεινε όμως ο υψηλότερος μη αυτοκρατορικός τίτλος στην βυζαντινή ιεραρχία μέχρι το β΄ ήμισυ του 10ου αιώνα. Ο τίτλος του μάγιστρου συναντάται συνήθως μαζί με άλλα αξιώματα. Έτσι ο επί Θεοφίλου Μανουήλ ο Αρμένιος και ο Βάρδας, θείος του Μιχαήλ Γ΄, υπήρξαν μάγιστροι και δομέστικοι των σχολών, επί Λέοντος Στ΄ ο Στυλιανός Ζαούτζης ήταν μάγιστρος και λογοθέτης του δρόμου πριν γίνει βασιλεοπάτωρ, και ο Ρωμανός Λεκαπηνός ήταν μάγιστρος και μέγας εταιρειάρχης πριν γίνει βασιλεοπάτωρ. Σταδιακά πολλαπλασιάστηκαν οι κάτοχοί του, από 12 επί Λέοντος Στ΄ σε 24 επί Νικηφόρου Φωκά, όταν και υπερκεράστηκε από άλλα αξιώματα, τον πρόεδρο και τον σεβαστοφόρο. Παύει να αναφέρεται μετά τις αρχές του 12ου αιώνα. Μεταξύ των τελευταίων συγκαταλέγεται ο Αλέξιος ο Μάγιστρος (11ος-12ος αι.), μαθητής του Συμεών του Νέου Θεολόγου. Ο Αλέξιος τιμήθηκε με το κρατικό αξίωμα του Μαγίστρου των θείων βασιλικών οφφικίων των τάξεων του ιερού παλατίου.
Άμυνα Γκρίνφελντ

Η Άμυνα Γκρίνφελντ ("Grünfeld Defence") (κωδικοί ECO D70-D99) είναι ένα σκακιστικό άνοιγμα το οποίο χαρακτηρίζεται από τις κινήσεις:

:1. δ4 Ιζ6
:2. γ4 η6
:3. Ιγ3 δ5

Το άνοιγμα βασίζεται σε μια από τις κύριες αρχές της υπερμοντέρνας σχολής, η οποία βρισκόταν στο προσκήνιο τη δεκαετία του 1920: ένα κέντρο γεμάτο πιόνια μπορεί να είναι μειονέκτημα αντί πλεονέκτημα.
Η Σφίγγα των Πάγων

Η Σφίγγα των Πάγων, είναι βιβλίο που γράφτηκε από τον διάσημο (για τα φανταστικά του βιβλία) Ιούλιο Βερν το 1897. Το συγκεκριμένο βιβλίο ονομάζεται και ως Το Μυστήριο της Ανταρκτικής, ενώ στην πατρική γλώσσα του συγγραφέα, αναφέρεται ως "Le Sphinx Des Glaces", στα Γαλλικά.
The Catalyst

To The Catalyst είναι τραγούδι του αμερικανικού συγκροτήματος Linkin Park. Κυκλοφόρησε στις 2 Αυγούστου 2010 και είναι το πρώτο τραγούδι του δίσκου A Thousand Suns, ο οποίος είναι ο τέταρτος δίσκος του συγκροτήματος που σκηνοθετήθηκε και ηχογραφήθηκε σε στούντιο.
Τζανέτος Γρηγοράκης

Ο Τζανέτος Γρηγοράκης ήταν σπουδαίος Έλληνας ήρωας, γόνος της περιώνυμης και πολύκλαδης οικογένειας των Γρηγοράκηδων, αρχικαπετάνιος (μπας-καπιτάν). Στη συνέχεια υπήρξε ο μακροβιότερος Ηγεμόνας (Μπέης) της Μάνης (1782-1798). εξ ου και περισσότερο γνωστός ως Τζανήμπεης, ή Τζανέτμπεης, ή Τζανετόμπεης. Ήταν ο πρώτος οικιστής και αναμορφωτής του νεότερου Γυθείου, ("Μαραθονήσι" όπως λεγόταν τότε) και της ευρύτερης περιοχής, καθώς και του Μαυροβουνίου.

Έζησε στα μέσα με τέλη του 18ου αιώνα. Ήταν γιος του Καπετάν Δημητράκη Γρηγοράκη, ή Δημητρίου Καπετανάκη και ανεψιός του Καπετάν Έξαρχου Γρηγοράκη. Ο Βεζίρης της Τριπολιτσάς τον πίεζε να δεχτεί το αξίωμα του Μπέη της Μάνης, αλλά αυτός αρνείτο, διότι επ' ουδενί λόγω δεν ήθελε να συμπράξει με τις τούρκικες αρχές. Τελικά ο Βεζίρης έστειλε στο Γύθειο πλοίο πολεμικό και τον μέγα διερμηνέα του στόλου για να χειριστεί αυτός το θέμα. Ο διερμηνέας τον απείλησε, ότι αν δεν δεχτεί το αξίωμα του ηγεμόνα θα τον έπαιρνε αιχμάλωτο στην Κωνσταντινούπολη για να τον σκοτώσει. Του έστησε δε παγίδα, προσκαλώντας τον για γεύμα στο καράβι, και μόλις ο Γρηγοράκης ανέβηκε στο κατάστρωμα, ο διερμηνέας διέταξε να σηκώσουν την άγκυρα και τα πανιά και να πάνε στις Σπέτσες. Ο Γρηγοράκης για να γλυτώσει αναγκάστηκε να ενδώσει να δεχτεί το αξίωμα του ηγεμόνα. Για να τον υποχρεώσει να υπηρετήσει την τουρκική κυβέρνηση πιστά, ο διερμηνέας κράτησε ομήρους τους δυο γιους του, τον Πιεράκο και τον Γεωργάκη.
Accept

Οι Accept είναι γερμανικό heavy metal συγκρότημα από την πόλη Ζόλινγκεν, που δημιουργήθηκε το 1968 από τον τραγουδιστή Ούντο Ντιρκσνάιντερ, με το όνομα "Band X". Θεωρούνται ένα από τα συγκροτήματα τα οποία είχαν έντονη επιρροή στην εξέλιξη του speed και thrash metal ιδιώματος.
Βασίλειος Βάνδος

Ο Βασίλειος Βάνδος ή Τσελέπης του Στογιάννου ήταν σημαντικός Μακεδονομάχος από το Λέσκοβο ("σήμερα" Τρία Έλατα) της Αλμωπίας του νομού Πέλλας.
Αλέξανδρος Μάνος

Ο Αλέξανδρος Μάνος (1905 - 1998) ήταν Έλληνας ιατρός.
Βραβείο Άμπελ

Το Βραβείο Άμπελ είναι διεθνές βραβείο που απονέμεται από τον Βασιλιά της Νορβηγίας κάθε χρόνο σε έναν ή περισσότερους εξαίρετους μαθηματικούς. Φέρει το όνομα του Νορβηγού μαθηματικού Νιλς Χένρικ Άμπελ (1802–1829). Συχνά περιγράφεται σαν "το Νόμπελ των μαθηματικών" και αποτελεί ένα από τα πιο πολύτιμα βραβεία στον χώρο των μαθηματικών. Συνοδεύεται από χρηματικό έπαθλο ύψους 6 εκατ. Νορβηγικών κορόνων (γύρω στα 740.000 ευρώ).

Η Νορβηγική Ακαδημία των Επιστημών και των Γραμμάτων επιλέγει τον νικητή του βραβείου, έπειτα από επιλογή μιας επιτροπής, αποτελούμενης από 5 σημαίνοντες μαθηματικούς. 

Το 2019 το βραβείο απονεμήθηκε για πρώτη φορά σε γυναίκα.
Dolibarr

Το Dolibarr ERP/CRM είναι ένα Λογισμικό ανοικτού κώδικα/Ελεύθερο λογισμικό για μικρομεσαίες επιχειρήσεις, οργανισμούς και ελεύθερους επαγγελματίες. Περιέχει διάφορες λειτουργικότητες για Διαχείριση Επιχειρησιακών Πόρων(ERP) και Διαχείριση Πελατειακών Σχέσεων (CRM) άλλα και για διάφορες άλλες δραστηριότητες.
Γαλάτεια Γρηγοριάδου-Σουρέλη

Η Γαλάτεια Γρηγοριάδου-Σουρέλη (6 Ιουνίου 1930, Καβάλα - 23 Σεπτεμβρίου 2016, Μελίσσια Αττικής) ήταν Ελληνίδα συγγραφέας.
Αλτιπλάνος

<br>

thumb|right|250px|Τοποθεσία των Αλτιπλάνος στον παγκόσμιο χάρτη.
Τα Αλτιπλάνος είναι οροπέδια των Άνδεων, ανάμεσα στις Ανατολικές και Δυτικές Κορδιλιέρες. Σε αυτά κατοικεί η πλειονότητα του πληθυσμού αφού η ζέστη των τροπικών αντισταθμίζεται από το κλίμα ύψους. Αποτελεί τη δεύτερη σε ύψος κατοικημένη περιοχή της γης, μετά το Θιβέτ.



Κατηγορία:Οροπέδια
Κατηγορία:Άνδεις
Κατηγορία:Γεωγραφία του Περού
Χίλντεγκαρντ του Μπίνγκεν

Η Χίλντεγκαρντ του Μπίνγκεν ("Hildegard von Bingen", 1098 - 17 Σεπτεμβρίου 1179), γνωστή και ως Ιλδεγάρδη του Μπίνγκεν, Ευλογημένη Χίλντεγκαρντ του Μπίνγκεν, Αγία Χίλντεγκαρντ και Σίβυλλα του Ρήνου, ήταν Γερμανίδα μύστρια, συγγραφέας, συνθέτης και φιλόσοφος και κατάφερε να γίνει ο σημαντικότερος θρησκευτικός ηγέτης του 12ου αιώνα στην Ευρώπη.

Ήταν μαθήτρια της Γιούτα βον Σπονχάιμ και μέντορας της Ελισάβετ του Σονάου.. Έχει μείνει γνωστή για τα οράματα που έβλεπε και για την ικανότητά της να προβλέπει το μέλλον. Θεωρείται από τις πρώτες προσωπικότητες, που συγκέντρωνε τα χαρακτηριστικά του "καθολικού ανθρώπου", όπως αυτά παρουσιάστηκαν στην Αναγέννηση. Συνέγραψε θεολογικά και βοτανολογικά κείμενα, ύμνους για τη Θεία Λειτουργία, ποιήματα, ιντερλούδια (τα παλαιότερα σωζόμενα) και ζωγράφισε εξαίρετες μικρογραφίες σε χειρόγραφα. Την αποκάλεσαν την «πιο εξέχουσα φυσιοδίφη και την πιο πρωτότυπη φιλόσοφο της Δύσης του 12ου αιώνα».  Ήταν επίσης η πρώτη που μίλησε ανοιχτά και χωρίς μισογυνικές προκαταλήψεις για την γυναικεία σεξουαλικότητα.

Είναι μία από τις τέσσερις γυναίκες που κέρδισαν ποτέ τον τίτλο του Διδάκτορα της Εκκλησίας.

Τιμάται τόσο από την Καθολική Εκκλησία, όσο και από την Αγγλικανική και Προτεσταντική ως αγία.
Ψυττάλεια

250px|thumb|right|Άποψη της Ψυττάλειας και μέρους των εγκαταστάσεων βιολογικού καθαρισμού.
Η Ψυττάλεια είναι μικρό νησί του Σαρωνικού Κόλπου που βρίσκεται ανάμεσα στο λιμάνι του Πειραιά και τη Σαλαμίνα. Έχει έκταση 0,375 τετραγωνικά χιλιόμετρα, 1500 μ. μήκος, ενώ δεν έχει μόνιμους κατοίκους. Ανήκει διοικητικά στο Δήμο Πειραιά. Στο νησί υπάρχουν εγκαταστάσεις βιολογικού καθαρισμού των λυμάτων των κατοίκων του Νομού Αττικής, που είναι οι μεγαλύτερες της Ευρώπης και από τις μεγαλύτερες του κόσμου.
Κυβέρνηση Νικολάου Στράτου 1922

Η Κυβέρνηση Νικολάου Στράτου 1922 (Μάιος 1922) σχηματίστηκε μετά την παραίτηση και της δεύτερης - διαδοχικά - κυβέρνησης του Δημητρίου Γούναρη, η οποία έχασε την εμπιστοσύνη της Βουλής. Ύστερα από διαβουλεύσεις του Βασιλιά, με τους πολιτικούς αρχηγούς που συμμετείχαν στον συνασπισμό της Ηνωμένης Αντιπολίτευσης - και παρακάπτοντας την αξιωματική αντιπολίτευση - ο Κωνσταντίνος διόρισε πρόεδρο της κυβέρνησης, τον δραστήριο αρχηγό του μικρού «Εθνικού Συντηρητικού Κόμματος», τον Νικόλαο Στράτο. 
Στην κοινοβουλευτική συνεδρίαση της 4ης Μαΐου, αφού ανακοινώθηκε η σύνθεση του υπουργικού συμβουλίου και ο νέος πρωθυπουργός διάβασε τις προγραμματικές δηλώσεις της κυβέρνησής του, ζήτησε «ψήφο εμπιστοσύνης». Όμως - και στα πλαίσια των συζητήσεων που είχαν ξεκινήσει για μια κυβέρνηση συνασπισμού των αρχηγών των κομμάτων που απάρτιζαν την Ηνωμένη Αντιπολίτευση - η Γ' Εθνική Συνέλευση καταψήφισε, με ψήφους 170 "κατά", και 155 "υπέρ", την «κυβέρνηση Στράτου». 
Ο πρωθυπουργός όπως όφειλε, έθεσε θέμα κυβερνητικής κρίσης, και η Εθνοσυνέλευση διέκοψε τις εργασίες της μέχρι την όρκιση της νέας κυβέρνησης.
Λουκάς Κατσαρός

Ο Λουκάς Κατσαρός είναι Έλληνας πολιτικός. Διετέλεσε Νομάρχης Λάρισας 2003-2010 και Κοζάνης 1990-1993.
Δωδεκάχορδη κιθάρα

thumb|Η δωδεκάχορδη κιθάρα.
Δωδεκάχορδη κιθάρα είναι η κλασσική κιθάρα ή ακουστική / ηλεκτρακουστική, η οποία αντί για έξι χορδές έχει δώδεκα. Υπάρχουν δύο κατηγορίες δωδεκάχορδων κιθαρών:

α) Η κιθάρα που έχει έξι ζεύγη χορδών (το κάθε ζεύγος είναι ταυτόφωνο, δηλαδή και οι δύο χορδές του ζεύγους ηχούν στο ίδιο τονικό ύψος, όπως οι χορδές του μπουζουκιού). Η κιθάρα αυτή είναι ακουστική (ή ηλεκτρακουστική).

β) Η κιθάρα που έχει δώδεκα μονές χορδές με διπλάσια τονική έκταση από την εξάχορδη. Η κιθάρα αυτού του τύπου είναι παραλλαγή της κλασσικής ή της ακουστικής/ηλεκτρακουστικής εξάχορδης κανονικής.

Κατηγορία:Χορδόφωνα
Ζέλιγκ

<br>

Ζέλιγκ (αγγλικά: Zelig) είναι μια αμερικανική ταινία σε σενάριο και σκηνοθεσία του Γούντι Άλεν. Βγήκε στις αίθουσες το 1983.
Δημήτριος Γουργουράκης

Ο Δημήτριος Γουργουράκης (1931) είναι Έλληνας νομικός.
Καφέ Ντομ

thumb|250px|Το Καφέ Ντομ, Παρίσι 2011
thumb|250px|Καφέ Ντομ: Eσωτερικό του καφέ, 2011
Το Καφέ Ντομ ("Cafe Le Dome") είναι ένα από τα πιο ιστορικά και παραδοσιακά καφενεία και μπρασερί στο Παρίσι και από τα πιο γνωστά σημεία συνάντησης συγγραφέων και καλλιτεχνών. Βρίσκεται στο Μπουλβάρ του Μονπαρνάς (108, Blvd du Montparnasse) στην Αριστερή Όχθη (Rive Gauche) του Σηκουάνα, πολύ κοντά και σε άλλα «φιλολογικά» καφέ της γαλλικής πρωτεύουσας (Μετρό: Vavin).

Το Καφέ Ντομ ιδρύθηκε το 1897, ως ένα απλό καφενείο που συγκέντρωνε Γάλλους εργάτες και φτωχούς καλλιτέχνες, το οποίο εξελίχτηκε όμως κατά τη διάρκεια του Μεσοπολέμου σε ένα από τα πιο διάσημα καφέ της γαλλικής πρωτεύουσας. 

Στις αρχές του 20ου αιώνα, το Καφέ Ντομ και τα άλλα καφέ στο βουλεβάρτο του Μονπαρνάς αποτελούσαν σημείο συνάντησης καλλιτεχνών, συγγραφέων και διανοούμενων. Προσήλκυε ακόμη εμιγκρέδες, που ανάμεσά τους ήταν ο Μαρκ Σαγκάλ (Marc Chagall) από τη Ρωσία, ο Χαΐμ Σουτίν (Chaim Soutine) από τη Λιθουανία και ο Αμεντέο Μοντιλιάνι από την Ιταλία. Σ’ αυτούς προστέθηκαν και πολιτικοί πρόσφυγες, όπως οι Ρώσοι επαναστάτες Λένιν και Λέων Τρότσκι, οι οποίοι ζούσαν εξόριστοι στο Παρίσι.

Ανάμεσα στους καλλιτέχνες που έπιναν κατά καιρούς τον καφέ ή το κρασί τους στο Καφέ Ντομ ήταν ο Πικάσο, ο οποίος είχε μετακομίσει από το λόφο της Μονμάρτρης στα φτηνότερα στούντιο στην περιοχή του Μονπαρνάς, ο Μπρακ, ο Ντεραίν, ο ιαπωνικής καταγωγής ζωγράφος Λεονάρ Φουζιτά, ο πολωνικής καταγωγής ζωγράφος Μόιζ Κίσλινγκ και ο ρωσικής καταγωγής γλύπτης Οσίπ Ζάντκιν. Άλλοι διάσημοι θαμώνες ήταν οι ζωγράφοι Πωλ Γκωγκέν, Μαξ Ερνστ και Βασίλι Καντίνσκι, καθώς και οι Αμερικανοί ποιητές Έζρα Πάουντ και Έβα Κότσεβερ και ο Λιβανέζος ποιητής Χαλίλ Γκιμπράν. 

Μετά το 1920, το Καφέ Ντομ ήταν ο πλέον προσφιλής χώρος συνάντησης ζωγράφων και γλυπτών, αλλά και εκπατρισμένων Αμερικανών συγγραφέων. Στη διάρκεια της δεκαετίας του 1930, φιλοξένησε το νεαρό τότε Ιρλανδό συγγραφέα Σάμουελ Μπέκετ και τους Αμερικανούς μυθιστοριογράφους Έρνεστ Χέμινγουεϊ και Χένρυ Μίλερ. 

To 1940, ο υπαρξιστής φιλόσοφος Ζαν-Πωλ Σαρτρ και η σύντροφός του Σιμόν ντε Μποβουάρ παραπονιόνταν ότι στο Καφέ Ντομ σύχναζαν οι Γερμανοί κατακτητές κι αποφάσισαν να μετακομίσουν στα καφέ Ντε Μαγκό του βουλεβάρτου Σαιν – Ζερμαίν, όπου συγκεντρώνονταν οι Γάλλοι καλλιτέχνες. 

Στη δεκαετία του 1960, το Καφέ Ντομ, όπως και τα άλλα «φιλολογικά» καφέ του Μονπαρνάς «Λα Κουπόλ» και «Λε Σελέκτ», αναβίωσαν και πάλι, προσελκύοντας ξανά την ελίτ της γαλλικής διανόησης και τους ανθρώπους των γραμμάτων και των τεχνών.
Θειικός χαλκός

thumb|right|200px|Θειικός χαλκός (ένυδρος).
Ο θειικός χαλκός είναι ανόργανη χημική ένωση - άλας - του δισθενούς χαλκού (Cu) με χημικό τύπο CuSO4. Υπάρχει και η ένυδρη μορφή του (CuSO4.5Η2Ο), που είναι περισσότερο γνωστή ως γαλαζόπετρα.
Ιωάννης Γεωργάκης

Ο Ιωάννης Γεωργάκης του Αποστόλου (22 Οκτωβρίου 1916 - 1η Νοεμβρίου 1993) ήταν Έλληνας νομικός, πρύτανης Παντείου, πολιτικός και διπλωμάτης.
Κύμινο

Το κύμινο είναι η κοινή ονομασία του φυτού Κούμινον το κύμινον ή Κύμινον το ήμερον "(Cuminum cyminum)". Είναι επίσης γνωστό και ως "λευκό κύμινο", "αρτυσία" ή "αρτυσιά" στην Κύπρο, "καμούν" και ως "τζίρα", ή "τζήρα" "(jeera" ή "zeera)". Είναι ανθοφόρο φυτό της οικογένειας των Απιίδων "(Apiaceae)", ιθαγενές από την ανατολική Μεσόγειο μέχρι την Ινδία, ενώ πλέον καλλιεργείται στην Κίνα και το Μεξικό. Οι σπόροι του (ο καθένας περιέχεται μέσα σε έναν καρπό, ο οποίος ξηραίνεται), χρησιμοποιούνται για να δώσουν άρωμα στις κουζίνες πολλών διαφορετικών πολιτισμών, κυκλοφορούν δε, τόσο ολόκληροι όσο και αλεσμένοι. Επιπροσθέτως, το κύμινο χρησιμοποιείται και ως φαρμακευτικό φυτό, ως χωνευτικό, καθώς επίσης και για την αύξηση του σιδήρου στο αίμα στην αναιμία και τη μείωση των συμπτωμάτων στο κοινό κρυολόγημα.
Yacc

Το πρόγραμμα yacc παράγει συντακτικούς αναλυτές και δημιουργήθηκε από το Stephen C. Johnson στην AT&T για το λειτουργικό σύστημα Unix. Το όνομά του προέρχεται από τα αρχικά των λέξεων "Yet Another Compiler Compiler" ("άλλος ένας μεταγλωττιστής μεταγλωττιστών"). Παράγει ένα συντακτικό αναλυτή (το τμήμα του μεταγλωττιστή που διαβάζει τον πηγαίο κώδικα) με βάση μια αναλυτική γραμματική, γραμμένη σε μορφή κοντά στη BNF. Από ιστορικής άποψης, το yacc παρήγαγε τον κώδικα για το συντακτικό αναλυτή της γλώσσας προγραμματισμού C.

Το yacc ήταν η εξορισμού γεννήτρια συντακτικών αναλυτών στα περισσότερα συστήματα Unix, αλλά σήμερα έχει πια αντικατασταθεί από πιο σύγχρονα (αλλά συμβατά) προγράμματα, όπως το Berkeley Yacc, το GNU bison, το MKS yacc και το Abraxas pcyacc. Μια ενημερωμένη έκδοση της αρχικής έκδοσης της AT&T συμπεριλαμβάνεται στο εγχείρημα OpenSolaris της Sun. Κάθε πρόγραμμα προσφέρει ελαφρές βελτιώσεις και επιπλέον στοιχεία σε σχέση με το αυθεντικό yacc, διατηρώντας τις ίδιες αρχές. Το yacc έχει επίσης γραφτεί πάλι για άλλες γλώσσες, όπως η Ratfor, η ML, η Ada, η Pascal, η Java, η Python και η Common Lisp.

Ο συντακτικός αναλυτής που παράγεται από το yacc χρειάζεται ένα λεκτικό αναλυτή. Υπάρχουν γεννήτριες συντακτικών αναλυτών, όπως το Lex ή το Flex, και το πρότυπο IEEE POSIX P1003.2 ορίζει τι λειτουργίες και απαιτήσεις έχουν το Lex και το Yacc.

Κάποιες εκδόσεις του yacc της AT&T αποτελούν λογισμικό ανοιχτού κώδικα. Για παράδειγμα, υπάρχει διαθέσιμος πηγαίος κώδικας (για διάφορες υλοποιήσεις) στις διανομές του Plan 9 και του OpenSolaris.
Εσάμ Σαράφ

Ο Εσάμ Σαράφ (Essam Abdel-Aziz Sharaf, στα αραβικά: عصام عبد العزيز شرف, ʕeˈsˤɑːm ʕæbdelʕæˈziːz ʃɑɾˤɑf, γεννήθηκε το 1952) είναι Αιγύπτιος πολιτικός και υπηρέτησε ως Πρωθυπουργός της χώρας του από τις 3 Μαρτίου 2011 ως το Δεκέμβριο του 2011. Υπηρέτησε επίσης στο αξίωμα του υπουργού μεταφορών από το 2004 ως το 2005.
Το Νησί των Κουρσάρων

Το Νησί των Κουρσάρων (αγγλικά: "Cutthroat Island") είναι αμερικανική περιπετειώδης ταινία παραγωγής 1995. Πρωταγωνιστούν οι Τζίνα Ντέιβις, Μάθιου Μοντίν, Φρανκ Λάντζελα, Μάουρι Τσέικιν και Πάτρικ Μάλαχαϊντ και την ταινία σκηνοθέτησε ο τότε σύζυγος της Ντέιβις, Ρένι Χάρλιν.

Η ταινία καταλαμβάνει την πρώτη θέση στο Βιβλίο Ρεκόρ Γκίνες ως η μεγαλύτερη εισπρακτική αποτυχία όλων των εποχών που οδήγησε στη χρεοκοπία της Carolco Pictures. "Το Νησί των Κουρσάρων" ήταν η τελευταία ταινία που χρηματοδότησε η εταιρία παραγωγής πριν κλείσει.
Erlang

150px|δεξιά
Η Erlang είναι γλώσσα προγραμματισμού γενικών καθηκόντων με χαρακτηριστικά ταυτοχρονισμού (concurrency) και συλλογής απορριμμάτων. Το ίδιο όνομα αναφέρεται και στο σύστημα χρόνου εκτέλεσής της (runtime system). Το υποσύνολο της Erlang που μπορεί να εκτελείται ακολουθιακά είναι μια γλώσσα συναρτησιακού προγραμματισμού, με αυστηρή αποτίμηση (strict evaluation), μοναδική ανάθεση (single assignment) και δυναμικό σύστημα τύπων (dynamic typing). Όσον αφορά τον ταυτοχρονισμό, ακολουθεί το μοντέλο Actor. Αναπτύχθηκε στην Ericsson για την υποστήριξη κατανεμημένων, ανθεκτικών σε σφάλματα εφαρμογών που να εκτελούνται σε πραγματικό χρόνο (soft-real-time) και χωρίς διακοπή. Υποστηρίζει άμεση ενημέρωση του κώδικα κατά την εκτέλεση (hot swapping), χωρίς να χρειάζεται να σταματήσει το σύστημα.

Αν και στις περισσότερες γλώσσες προγραμματισμού η χρήση νημάτων (threads) θεωρείται δύσκολη και επιρρεπής σε λάθη, η Erlang παρέχει χαρακτηριστικά στο επίπεδο της ίδιας της γλώσσας για τη δημιουργία και το χειρισμό διεργασιών (processes), ώστε να διευκολύνεται η ανάπτυξη ταυτόχρονου κώδικα. Αν και όλος ο ταυτοχρονισμός είναι ρητός στην Erlang, οι διεργασίες επικοινωνούν μεταξύ τους περνώντας μηνύματα αντί μέσω κοινών μεταβλητών, χωρίς να χρειάζονται κλειδώματα (locks).

Η πρώτη έκδοση αναπτύχθηκε από το Τζο Άρμστρονγκ το 1986. Η γλώσσα αρχικά ήταν ιδιόκτητο λογισμικό της Ericsson, αλλά διανεμήθηκε σαν λογισμικό ανοιχτού κώδικα το 1998.
Γαρδίκι Σουλίου

Το Γαρδίκι Σουλίου είναι ελληνικό χωριό του δήμου Σουλίου της περιφέρειας Ηπείρου (Σχέδιο Καλλικράτης). 

Παλαιότερα ανήκε στην άλλοτε επαρχία Σουλίου του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμου Αχέροντα. Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Αχέροντα, του Δήμου Σουλίου.
Βρίσκεται στο νότιο τμήμα της άλλοτε επαρχίας Σουλίου, στις νοτιοδυτικές πλαγιές των Ορέων Παραμυθίας και συγκεκριμένα του Όρους Γορίλα σε υψόμετρο 200 μ. Δυτικα του χωριού ρέει ο ποταμός Κωκυτός. Πρόκειται για ένα ημιορεινό χωριό, ο πληθυσμός του οποίου, ασχολούμενος κυρίως με την μικροκτηνοτροφία και περισσότερο με τη γεωργία, το 1928 αριθμούσε 550 κατοίκους, κατά το ήμισυ μουσουλμάνους, έχοντας δημοτικό σχολείο και ταχυδρομικό γραφείο. Τότε υπαγόταν στη κοινότητα Δραγουμής. Το 1971 είχε 534 κατοίκους, το 1981 ήταν 652, ενώ το 2001 αριθμούσε 803 κατοίκους.Εινε ενα απο τα αναπτυσωμενα χωρια της περιοχης.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στην Αγία Κυριακή.
Πάπρικα

thumb|Πάπρικα ως μπαχαρικό σκόνη
Η πάπρικα (paprika) είναι μπαχαρικό το οποίο γίνεται από τους αποξηραμένους δι' αέρος καρπούς της οικογένειας της πιπεριάς τσίλι, του είδους Καψικόν το ετήσιον "(Capsicum annuum)". Αν και η πάπρικα συχνά συνδέεται με την Ουγγρική κουζίνα, τα τσίλι από τα οποία γίνεται είναι εγγενή στο Νέο Κόσμο και εισήχθησαν στον Παλαιό Κόσμο από την Αμερική. Καταγόμενο από το κεντρικό Μεξικό, μεταφέρθηκε κατά τον 16ο αιώνα στην Ισπανία. Το καρύκευμα χρησιμοποιείται επίσης για να προστεθεί χρώμα και γεύση σε πολλούς τύπους πιάτων.

Τα φυτά φυτεύονται στην αρχή της άνοιξης, η δε συγκομιδή πραγματοποιείται το καλοκαίρι και το φθινόπωρο. Οι καρποί ξηραίνονται και κονιορτοποιούνται για να παραχθεί η πάπρικα. Η γεύση της πάπρικας ποικίλλει από γλυκιά έως δριμεία. Η πάπρικα περιέχει σάκχαρο και, σε σχέση με τα εσπεριδοειδή, είναι πλουσιότερη σε βιταμίνη C. Η καψαϊκίνη είναι υπεύθυνη για την καυτερή της γεύση, ενώ η ελαιορρητίνη χρησιμοποιείται ως χρωστική σε διάφορα τρόφιμα (μεταξύ αυτών και τα λουκάνικα).

Το εμπόριο της πάπρικας επεκτάθηκε από την Ιβηρία στην Αφρική και την Ασία και τελικά έφτασε στην Κεντρική Ευρώπη μέσω των Βαλκανίων, στη συνέχεια, κάτω από την Οθωμανική κυριαρχία, γεγονός το οποίο εξηγεί την Ουγγρική καταγωγή, του σύγχρονου Αγγλικού όρου. Στα Ισπανικά, η πάπρικα είναι γνωστή, από τον 16ο αιώνα, ως "pimentón", όταν κατέστη ένα τυπικό συστατικό της δυτικής περιοχής της Εξτρεμαδούρα. Παρά την παρουσία της στην Κεντρική Ευρώπη, από την αρχή των Οθωμανικών κατακτήσεων, αυτή δεν έγινε δημοφιλής στην Ουγγαρία, έως τα τέλη του 19ου αιώνα.

Η πάπρικα μπορεί να κυμαίνεται από ήπια έως καυτερή και οι αρωματικές τις ουσίες, επίσης διαφέρουν από χώρα σε χώρα, αλλά σχεδόν όλα τα φυτά που καλλιεργούνται, παράγουν την γλυκιά ποικιλία. Η γλυκιά πάπρικα ως επί το πλείστον αποτελείται από το περικάρπιο "(pericarp)", με απομακρυσμένους περισσότερους από τους μισούς σπόρους, ενώ η καυτερή πιπεριά περιέχει μερικούς σπόρους, πλακούντες, κάλυκες και μίσχους.
ΟΕ Σαν Ζουλιά

Η Ουνιό Εσπορτίβα Σαν Ζουλιά (καταλανικά:"Unió Esportiva Sant Julià ") είναι ποδοσφαιρικό σωματείο τής Ανδόρρας που εδρεύει στην πόλη Σαν Ζουλιά ντε Λόρια. Επίσημα ονομάζεται επί του παρόντος Τικ Τάπα ΟΕ Σαν Ζουλιά (καταλανικά:" Tic Tapa UE Sant Julià "), λόγω χορηγίας του ρεστοράν Τικ Τάπα. Ο σύλλογος ιδρύθηκε το 1982 και παίζει στην πρώτη κατηγορία τού πρωταθλήματος ποδοσφαίρου τής Ανδόρρας, την Πριμέρα Ντιβιζιό. Η ομάδα, όπως και οι υπόλοιπες ομάδες στην Ανδόρρα, δεν έχει δικό της γήπεδο και παίζει στα γήπεδα της Ποδοσφαιρικής Ομοσπονδίας της Ανδόρρας.
Οσίπ Ζάντκιν

Ο Οσίπ Ζάντκιν ("Осип Цадкин", Βιτέμπσκ Λευκορωσίας, 14 Ιουλίου 1890 – Νεϊγί-συρ-Σεν, 25 Νοεμβρίου 1967) ήταν Ρώσος γλύπτης, ο οποίος πολιτογραφήθηκε Γάλλος στα 1920.
Τζίνα Ντέιβις

Η Τζίνα Ντέιβις ("Virginia Elizabeth "Geena" Davis", 21 Ιανουαρίου 1956) είναι Αμερικανίδα ηθοποιός. Είναι γνωστή για τους ρόλους της στις ταινίες "Η Μύγα" (The Fly), "Θέλμα & Λουίζ" (Thelma & Louise), "Ο Σκαθαροζούμης" (Beetlejuice) και "Αταίριαστοι Εραστές" (The Accidental Tourist) για την οποία κέρδισε το Όσκαρ β' γυναικείου ρόλου. Το 2005 βραβεύτηκε με τη Χρυσή Σφαίρα α' γυναικείου ρόλου για τη δραματική σειρά "Commander in Chief".
Αρχαιολογικό Μουσείο Αλμυρού

Το Αρχαιολογικό Μουσείο Αλμυρού βρίσκεται στην πόλη του Αλμυρού Μαγνησίας και περιέχει εκθέματα από τη νεολιθική περίοδο, τα πρώιμα ιστορικά, αρχαϊκά, κλασικά και ελληνιστικά χρόνια. Iδρύθηκε το 1930 με έξοδα κατοίκων της περιοχής του Αλμυρού, μελών της "Φιλαρχαίου Εταιρείας «Όθρυς»". Σήμερα ανήκει στο κράτος και είναι επισκέψιμο από το κοινό.
Συνθήκη της Γλυκής

thumb|Σουλιώτες πολεμιστές, χαλκογραφία, μέσα 19ου αιώνα.
Με την ονομασία "Συνθήκη της Γλυκής" φέρεται στη νεότερη ελληνική ιστορία μια ιδιαίτερη συνθήκη που συνομολόγησαν οι Σουλιώτες με τους Τουρκαλβανούς Μπέηδες, περίπου δύο μήνες μετά το ξέσπασμα της Ελληνικής Επανάστασης του 1821 και συγκεκριμένα στις 27 Μαΐου του 1821 στο χωριό Γλυκή Θεσπρωτίας, απ΄ όπου και το όνομά της.

Το περίεργο της συνθήκης αυτής έγκειται τόσο ως προς τον χαρακτήρα της, που άλλοι τη θεώρησαν συνθήκη ανακωχής, άλλοι συνθήκη ειρήνης και άλλοι πιο τολμηρά ως συνθήκη συμμαχίας, όσο και προς το χρόνο που συνομολογήθηκε, όταν πλέον είχε ξεσηκωθεί όλος ο Μοριάς και ακολουθούσε η Ρούμελη.

Αιτία της συνομολόγησης αυτής ήταν τα γεγονότα που συνέβαιναν σε βάρος του Αλή Πασά, από τα σουλτανικά στρατεύματα που έφθαναν στα Ιωάννινα με στόχο την πολιορκία και τη σύλληψή του. Τότε ο Αλή Πασάς ζήτησε τη βοήθεια ακόμα και των Σουλιωτών αναγνωρίζοντας τη ιδιαίτερη πολεμική τους δεινότητα. 
Οι Σουλιώτες πράγματι ανταποκρίθηκαν θετικά στο αίτημα του πρώην διώκτη τους και στον κίνδυνο αυτό που διέτρεχε έσπευσαν από τα διάφορα σημεία που είχαν καταφύγει, όπως στη Κέρκυρα, να τον βοηθήσουν. Έτσι κατά το χρονικό διάστημα αυτό επιστρέφοντας οι Σουλιώτες στα πάτρια εδάφη τους συναντήθηκαν στο χωριό Γλυκή με τους διάφορους τότε Τουρκαλβανούς Μπέηδες που είχαν στο μεταξύ εγκατασταθεί στις περιοχές τους, όπου και συνομολόγησαν στις 27 Μαΐου του 1821 μια ανοικτή συνθήκη ανακωχής μετά τηn οποία και έσπευσαν σε βοήθεια του Αλή Πασά προσφέροντας μεγάλες υπηρεσίες, κατά τις δυνατότητές τους.

Η Συνθήκη της Γλυκής υπήρξε ιδιαίτερα σπουδαία κατά τα δρώμενα την εποχή εκείνη αν ληφθεί υπόψη ότι εξ αυτής οι Σουλιώτες, αφενός μεν επέστρεψαν στα εδάφη τους, αφετέρου, εξοπλίστηκαν μ΄ένα πολύ μεγάλο αριθμό όπλων και πολεμοφοδίων που χρησιμοποίησαν στη συνέχεια στους αγώνες τους.
Λόλα Τσακίρη

Η Λόλα Τσακίρη (... - 2 Απριλίου 1982) ήταν Ελληνίδα τραγουδίστρια. Ο πατέρας ήταν στρατηγός και η ίδια είχε εργαστεί ως γραμματέας στην πρεσβεία των ΗΠΑ, προτού αφοσιωθεί στο τραγούδι. Το 1963 στο Φεστιβάλ Τραγουδιού Θεσσαλονίκης κέρδισε το Δ’ βραβείο, με το τραγούδι "Πού πάτε κύριε", των Νάντια Κωνσταντοπούλου και Τάκη Μωράκη, με συνερμηνεύτρια την Κωνσταντοπούλου. Τραγούδησε πολλές επιτυχίες της δεκαετίας του 1960 και συνεργάστηκε με συνθέτες όπως ο Μανόλης Χιώτης και ο Τάκης Μωράκης. Μερικές από τις επιτυχίες της είναι: "Αθήνα", "Τέτοια χαρά δεν θα τη δεις", "Φέρτε μου ένα μαντολίνο" και άλλα. Το 1966, στο φεστιβάλ της Βηρυτού πήρε το πρώτο βραβείο με το τραγούδι του Πλέσσα "Εδώ τελειώνει ο ουρανός". Εμφανίστηκε την δεκαετία του 1970 στο θέατρο και στην τηλεόραση. Λίγο πριν πεθάνει, τραγούδησε κατά τις γιορτές κρασιού στο Δαφνί, το καλοκαίρι του 1981. Πέθανε μόνη στο νοσοκομείο "Σωτηρία" και κηδεύτηκε από το Γ΄ Νεκροταφείο στις 2 Απριλίου 1982. Η κηδεία της έγινε με έρανο που ανέλαβαν οι ηθοποιοί Ρένα Βλαχοπούλου, Ελένη Προκοπίου, Κώστας Βενετσάνος και άλλοι συνεργάτες της.
Φρέντερικ Λέιτον

Ο Φρέντερικ Λέιτον (Sir Frederic Leighton) ήταν επιφανής Άγγλος ζωγράφος και ένας από τους κορυφαίους εκπροσώπους της ακαδημαϊκής σχολής στην Αγγλία. Γεννήθηκε το 1830 στο Σκάρμπορω (Scarborough) της κομητείας του Γιόρκσαϊρ (Yorkshire) της Αγγλίας και πέθανε στο Λονδίνο τον Ιανουάριο του 1896, σε ηλικία 66 ετών.
ΦΚ Λουζιτάνος

Η ΦΚ Λουζιτάνος (καταλανικά: "Futebol Club Lusitanos") είναι ποδοσφαιρικό σωματείο τής Ανδόρρας που εδρεύει στην πόλη Σαν Τζουλιά ντε Λόρια. Επίσημα ονομάζεται "Κονστρουκτιόνς Λα Πόζα ΦΚ Λουζιτάνος" (καταλανικά: "Construccions La Posa FC Lusitans"), λόγω χορηγίας της κατασκευαστικής εταιρείας Construccions La Posa, S.L.. Ο σύλλογος ιδρύθηκε το 1999 και παίζει στην πρώτη κατηγορία τού πρωταθλήματος ποδοσφαίρου τής Ανδόρρας, την Πριμέρα Ντιβιζιό. Το γήπεδο της ομάδας είναι το Καμπ ντ' Εσπόρτς ντ' Αϊζοβάλ χωρητικότητας 1.800 θεατών. Είναι ο σύλλογος της πορτογαλικής παροικίας και οι παίχτες είναι σχεδόν εξ ολοκλήρου Πορτογάλοι. 

Η δεύτερη ομάδα «ΦΚ Λουζιτάνος Β» λαμβάνει μέρος στη Σεγκόνα Ντιβιζιό, τη δεύτερη κατηγορία της Ανδόρρας.
Κλέμεντ Άριντελ

O Σερ Κλέμεντ Άριντελ (Sir Clement Athelston Arrindell, 19 Απριλίου 1931 – 27 Μαρτίου 2011), Μεγαλόσταυρος Ιππότης του Τάγματος του Αγίου Μιχαήλ και του Αγίου Γεωργίου, Μεγαλόσταυρος Ιππότης του Βασιλικού Βικτωριανού Τάγματος, Βασιλικός Δικηγόρος ήταν Κυβερνήτης του Άγιου Χριστόφορου και Νέβις από το 1981-83 (όταν ήταν τα νησιά υπερπόντιο έδαφος της Βρετανίας) και Γενικός Διοικητής του ανεξάρτητου κράτους Σαιντ Κιτς και Νέβις από το 1983 ως το 1995.

Γεννήθηκε στην Μπαστέρ και σπούδασε νομικά στο Λίνκολνς Ιν. Το 1964 ανέλαβε εισαγγελέας στο νησί του και εν συνεχεία έγινε δικαστής στο Ανώτατο Δικαστήριο των Δυτικών Ινδιών (West Indies Associated States Supreme Court) το 1978. Ανέλαβε Κυβερνήτης το 1981, στη θέση του Σερ Πρόμπιν Ίνις. Το Σεπτέμβριο του 1983 το αξίωμα μετατράπηκε σε Γενικός Κυβερνήτης. Τον διαδέχθηκε το 1995 ο Σερ Κάθμπερτ Σεμπάστιαν.
Σαρλ Περώ

right|thumb|250px|Μνημείο του Σαρλ Περώ. Παρίσι - Κήποι του Κεραμεικού, 2011
Ο Σαρλ Περώ ("Charles Perrault", Παρίσι, 12 Ιανουαρίου 1628 – 16 Μαΐου 1703) ήταν Γάλλος λαογράφος και συγγραφέας, μέλος της Γαλλικής Ακαδημίας. Σπούδασε νομικά και εργάστηκε αρχικά ως υπεύθυνος των βασιλικών κτηρίων. Άρχισε να γίνεται γνωστός ως λογοτέχνης το 1660 περίπου με ερωτικά ποιήματα. Αφιέρωσε την υπόλοιπη ζωή του στη μελέτη της ποίησης και των καλών τεχνών. Ήταν αδελφός του Κλωντ Περώ (Claude Perrault, 1613 – 1688), αρχιτέκτονα του Λούβρου.

Ο Σαρλ Περώ διαδραμάτισε σημαντικό ρόλο στη φιλολογική διαμάχη αναφορικά με την υπεροχή αρχαίων και νεότερων συγγραφέων. Το 1671 ο Περώ εκλέχτηκε στη Γαλλική Ακαδημία, όπου διάβασε το 1687 το ποίημά του «Ο αιώνας του Μεγάλου Λουδοβίκου» (Le siècle de Louis le Grand, 1687), με αφορμή του οποίου η Γαλλική Ακαδημία διχάστηκε και ξέσπασε η αποκαλούμενη «Διαμάχη των Παλαιών και των Νέων». 

Στη διαμάχη αυτή, ο Περώ έλαβε μέρος με τους «Παραλληλισμούς των Παλαιών και των Νέων» (Paralleles des Anciens et des Modernes, 1688 – 1698, 4 τόμοι), υποστηρίζοντας την υπεροχή και τοποθετώντας σε υψηλότερη θέση τους συγχρόνους του συγγραφείς, όπως τον Μολιέρο και τον Φρανσουά ντε Παλέρμπ, από τους αρχαίους κλασικούς Έλληνες και Ρωμαίους συγγραφείς. Βασικός του αντίπαλος σ’ αυτή τη διαμάχη ήταν ο Νικολά Μπουαλώ – Ντεπρώ (Nicolas Boileau – Despreaux, 1636 - 1711).

Ο Σαρλ Περώ είναι όμως περισσότερο γνωστός σ’ όλο τον κόσμο από τη συλλογή παραμυθιών για παιδιά, που περιλαμβάνονται στις «Ιστορίες της μαμάς μου της χήνας» (Contes de ma mere l’ oye, 1697), που τα έγραψε για τη διασκέδαση των παιδιών του και που έφεραν στη λογοτεχνία τη μόδα των «παραμυθιών» (contes de fees). Ανάμεσα σ’ αυτά περιλαμβάνονται η «Κοκκινοσκουφίτσα», η «Σταχτοπούτα», «Ο Παπουτσωμένος Γάτος», «Η Ωραία Κοιμωμένη», «Κυανοπώγων», «Ο Κοντορεβιθούλης» κ. ά.
Παχυσαρκία

Παχυσαρκία είναι η κλινική κατάσταση που προκαλείται από υπερβολική συσσώρευση λίπους στο σώμα και είναι πιθανό να επιφέρει αρνητικές επιπτώσεις στην υγεία. Προσδιορίζεται από το δείκτη μάζας- σώματος και την περαιτέρω αξιολόγηση της κατανομής λίπους δια της αναλογίας μέσης-γοφού και των συνολικών καρδιαγγειακών παραγόντων κινδύνου. Ο ΔΜΣ συνδέεται στενά τόσο με το ποσοστό σωματικού λίπους, όσο και με το συνολικό σωματικό λίπος.

Το υγιές βάρος στα παιδιά διαφέρει ανάλογα με την ηλικία και το φύλο. Η παχυσαρκία στα παιδιά και τους εφήβους δεν προσδιορίζεται από έναν συγκεκριμένο αριθμό αλλά σχετίζεται με μια ομάδα αριθμών, σύμφωνα με την οποία ένα παιδί θεωρείται παχύσαρκο αν ο ΔΜΣ του βρίσκεται πάνω από το 95ο  εκατοστημόριο. Τα στοιχεία αναφοράς στα οποία βασίστηκαν αυτά τα εκατοστημόρια χρονολογούνται από το 1963 έως το 1994, και ως εκ τούτου δεν έχουν επηρεαστεί από τις πρόσφατες αυξήσεις του βάρους.

Ο ΔΜΣ υπολογίζεται διαιρώντας το βάρος ενός ατόμου με το τετράγωνο του ύψους του και συνήθως εκφράζεται είτε με το μετρικό σύστημα είτε με τις παραδοσιακές μονάδες μέτρησης των ΗΠΑ (ίντσες, λίβρες).

:Μετρικό σύστημα: formula_1

Όπου formula_2 έχουμε το βάρος του ατόμου σε λίβρες και formula_3 το ύψος του ατόμου σε ίντσες.

Οι πιο διαδεδομένοι ορισμοί που έχουν καθοριστεί από τον Παγκόσμιο Οργανισμό Υγείας ( Π.Ο.Υ), το 1997 και δημοσιεύτηκαν το 2000, ενώ παρέχουν τις τιμές που αναγράφονται στον πίνακα δεξιά.

Από συγκεκριμένους φορείς έχουν γίνει κάποιες τροποποιήσεις στους ορισμούς του Π.Ο.Υ. Έτσι, ο «Τύπος ΙΙΙ» έχει διασπαστεί σε περαιτέρω κατηγορίες, όπου οι ακριβείς τιμές εξακολουθούν να αποτελούν αντικείμενο διαφωνιών.
• ΔΜΣ ≥ 35 ή 40 Σοβαρή μορφή παχυσαρκίας
• ΔΜΣ ≥ 35 ή 40–44,9 ή 49,9 Νοσογόνος παχυσαρκία
• ΔΜΣ ≥ 45 ή 50 Υπέρ-παχυσαρκία

Καθώς στους πληθυσμούς της Ασίας παρουσιάζονται δυσμενείς επιπτώσεις στην υγεία σε χαμηλότερο ΔΜΣ από τους Καυκάσιους, ορισμένα έθνη έχουν επαναπροσδιορίσει την έννοια της παχυσαρκίας. Οι Ιάπωνες χαρακτηρίζουν παχύσαρκο κάποιον με ΔΜΣ μεγαλύτερο του 25 ενώ η Κίνα με ΔΜΣ μεγαλύτερο του 28.
Ποταμιά Σουλίου

"Για οικισμούς με το ίδιο όνομα δείτε το λήμμα: Ποταμιά"

Η Ποταμιά Σουλίου είναι ελληνικό χωριό του δήμου Σουλίου της περιφέρειας Ηπείρου (Σχέδιο Καλλικράτης). 

Παλαιότερα μέχρι το 1934 αποτελούσε ιδία κοινότητα και ανήκε στην άλλοτε επαρχία Μαργαριτίου και στη συνέχεια Σουλίου. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε τμήμα της κοινότητας Γλυκής του δήμου Αχέροντα. Από 1 Ιανουαρίου 2011 αποτελεί μέρος της ίδιας τοπικής κοινότητας, της δημοτικής ενότητας Αχέροντα, του Δήμου Σουλίου.
Βρίσκεται 59 χλμ. ΝΑ. της Ηγουμενίτσας, στη περιοχή Γλυκής. Πρόκειται για πεδινό χωριό σε υψόμετρο περίπου 30 μ., στη βαλτώδη περιοχή του Αχέροντα, ο πληθυσμός του οποίου, ασχολούμενος κυρίως με την μικροκτηνοτροφία και περισσότερο με τη γεωργία, το 1928 αριθμούσε 249 κατοίκους έχοντας δημοτικό σχολείο, τηλεγραφείο, γεωργικό πιστωτικό συνεταιρισμό καθώς και συνεταιρισμό ακτημόνων καλλιεργητών. Το 1971 αριθμούσε 278 κατοίκους και το 1981 ήταν 280. Στην απογραφή του 2001 αριθμούσε 277 κατοίκους.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στους Παμμεγίστους Ταξιάρχες.
Σεγόνα Ντιβιζιό

Η Σεγόνα Ντιβιζιό είναι η δεύτερη ποδοσφαιρική κατηγορία στην Ανδόρρα. Ιδρύθηκε μόλις το 1999 και διοργανώνεται από την Ποδοσφαιρική Ομοσπονδία της Ανδόρρας. Στην Σεγόνα Ντιβιζιό αγωνίζονται προς το παρόν (περίοδο 2010/11) δέκα ομάδες.
Ποταμολογία

Η Ποταμολογία, ή ποτάμια υδρολογία, είναι ένας ιδιαίτερος επιστημονικός κλάδος της Υδρολογίας με κύριο αντικείμενο έρευνας και μελέτης κάθε τι επιστητό που έχει σχέση με ποταμούς και των καθεστώτων που δημιουργούνται εξ αυτών στο οικοσύστημα γενικά, όπως π.χ. τα ποτάμια συστήματα, τη κατανομή τους, τύπους απορροής, ποτάμιες ροές και παραμέτρων αυτών, αποστραγγίσεις κ.λπ.. 
Ιδιαίτερο επίσης ενδιαφέρον αποδίδει στις διάφορες διακυμάνσεις τους καθώς και στις διάφορες γεωμορφές για παροχές και εκμετάλλευση ή αναβάθμιση αυτών σε συνεργασία με πολλές άλλες επιστήμες.
Τρελές Αδελφές

Τρελές Αδελφές (αγγλικά: "Sister Act") είναι αμερικανική κωμωδία παραγωγής 1992 σε σκηνοθεσία Εμίλ Αρντολίνο. Πρωταγωνιστεί η Γούπι Γκόλντμπεργκ στο ρόλο μιας τραγουδίστριας, η οποία έχει τεθεί υπό προστατευτική επιτήρηση σε ένα μοναστήρι στο Σαν Φρανσίσκο όταν ένας μαφιόζος αρχίζει να την κυνηγάει. Στην ταινία επίσης συμμετέχουν οι Μάγκι Σμιθ, Κάθι Νάτζιμι, Γουέντι Μακίνα και Χάρβεϊ Καϊτέλ.

Η ταινία έγινε μεγάλη εισπρακτική επιτυχία και έλαβε δύο υποψηφιότητες για Χρυσή Σφαίρα.
Σαργός

right|thumb|250px|Σαργός
Ο σαργός (επιστ. ονομ. Diplodus sargus - Διπλόδους ο σαργός - από το "διπλός" + ) είναι μικρό ψάρι με μήκος που φτάνει τα 45 εκατοστά, και βάρος που ξεπερνάει καμιά φορά τα δύο κιλά. Ανήκει στην τάξη των περκόμορφων (Perciformes), στην οικογένεια των σπαρίδων (Sparidae). Ο σαργός ζει επίσης σε ολόκληρη τη Μεσόγειο, τη Μαύρη Θάλασσα και στον Ατλαντικό ωκεανό, από τις ακτές της Γαλλίας μέχρι τη Νότιο Αφρική. Το ψάρι έχει στα πλευρά του 9 γκρίζες κάθετες γραμμές που δεν τις ξεχωρίζουμε πάντοτε εύκολα, αλλά το ιδιαίτερο χαρακτηριστικό του είναι μια μαύρη κηλίδα στη βάση της ουράς και μια έντονη μαύρη απόχρωση στο τέλος της ουράς.

Οι σαργοί ζουν συνήθως σε πολύ άγριους βυθούς ,γεμάτους χαράκια ,θαλάμια και κόκκινα κοντά φύκια . Παρ όλα αυτά μπορούμε να τους συναντήσουμε και σε βυθούς με πλάκες η ακόμα και με ψηλά φύκια. Τους συναντάμε σε βάθη 0-45 μέτρων.

Οι σαργοί αλιεύονται με καθετή και παραγάδια από βάρκα ,ενώ απ' την ακτή αλιεύονται κυρίως με casting και σπανιότερα με lrf.
Συχνά πιάνονται και με ψαροντούφεκο.

Οι σαργοί έχουν πολύ ευαίσθητη πλευρική γραμμή κάτι που τους καθιστά άριστους θηρευτές και δύσκολα θηράματα. Συχνά κυνούντε σε κοπάδια πολλών ατόμων . Συνήθως τα κοπάδια αποτελούνται από ένα μεγάλο θυληκό σαργό και από αρκετούς μικρότερους αρσενικούς ,χωρίς όμως να είναι αυτό κανόνας μιας και συχνά συναντόνται και κοπάδια πολλών θυληκών σαργών μεγάλου μεγέθους . Επίσης συχνό φαινόμενο είναι να συναντήσουμε σαργούς μετρίου μεγέθους σε ζευγάρια η πραγματικά θηριώδεις σαργούς κατά μόνας . Οι σαργοί είναι ψάρια ερμαφρόδιτα ,που ξεκινάνε από αρσενικά και όταν φτάσουν σε βάρος περίπου τα 300 γραμμάρια γίνονται θυληκά. 

Οι σαργοί τρέφονται κυρίως με σκουλήκια. Σε μεγαλύτερα μεγέθη τρέφονται και με καβουράκια η καρκινάγρια (σκαρτσίνια) . Όταν πια φτάσουν σε πολύ μεγάλο μέγεθος τότε αρχίζουν να τρέφονται και με μικρά ψαράκια (γωβιούς, μικρές πέρκες ,αθερίνες),με αχινούς και πορφύρες. 

Ο σαργός έχει εύγευστο και νόστιμο κρέας και θεωρείται ψάρι πρώτης ποιότητας.
Τσερνομόρετς Μπουργκάς

<br>

Η Τσερνομόρετς Μπουργκάς (Βουλγάρικα: Черноморец Бургас)είναι ποδοσφαιρικός σύλλογος με έδρα την πόλη Μπουργκάς στην Βουλγαρία. Έδρα της ομάδας είναι το γήπεδο του γαλάζιο 18.037 θέσεων.
Κυβέρνηση Εθνικής Αμύνης

Η Κυβέρνηση Εθνικής Αμύνης ή Κυβέρνηση Θεσσαλονίκης ήταν προσωρινή κυβέρνηση του Ελευθέριου Βενιζέλου , αποκορύφωμα της περιόδου του Εθνικού Διχασμού που ήλεγχε το λεγόμενο Κράτος της Θεσσαλονίκης (τη Βόρεια Ελλάδα, τα νησιά του Αιγαίου πελάγους και την Κρήτη). 
Η κυβέρνηση που σχηματίστηκε ήταν απόρροια του Κινήματος της Εθνικής Αμύνης,(πραξικόπημα ενάντια στην Κυβέρνηση των Αθηνών) που εκδηλώθηκε στην Θεσσαλονίκη τον Αύγουστο του 1916.
Η κυβέρνηση αυτή, έπαψε την λειτουργία της μετά την έξωση του βασιλιά Κωνσταντίνου, και την πρωθυπουργοποίηση του Ελευθέριου Βενιζέλου στην ενωμένη πλέον Ελλάδα, που σχημάτισε την Κυβέρνηση Ελευθερίου Βενιζέλου 1917.
Ξηρός πάγος

<br>
thumb|"Κομμάτια ξηρού πάγου εξαχνώνονται στον αέρα"

Ξηρός πάγος είναι η στερεή μορφή του διοξειδίου του άνθρακα σε θερμοκρασία -78,5 βαθμών Κελσίου. Είναι άχρωμος, άοσμος και άγευστος. Παράγεται συμπιέζοντας το διοξείδιο του άνθρακα όταν αυτό βρίσκεται στην υγρή του μορφή. Από το υγρό διοξείδιο του άνθρακα αφαιρείται η θερμότητα που παράγεται από τη συμπίεση και έπειτα στερεοποιείται αφήνοντας το υγρό διοξείδιο του άνθρακα να εκτονωθεί γρήγορα. Η εκτόνωση που δημιουργείται προκαλεί πτώση της θερμοκρασίας με αποτέλεσμα μέρος από το διοξείδιο του άνθρακα να παγώνει σε μορφή χιονιού το οποίο συμπιέζεται έπειτα σε τρίμματα ή σε κομμάτια. Μετά την παρασκευή του μπορεί να αποθηκευτεί σε μονωμένα κιβώτια όπου το ποσοστό της εξάχνωσης - η μετάβαση δηλαδή από την στερεά στην αέρια κατάσταση χωρίς την ενδιάμεση φάση της υγροποίησης - είναι και το χαμηλότερο (περίπου 1% ανά ώρα).


Κατηγορία:Υλικά
Κατηγορία:Ψυκτικά
Hololepta plana

Η Hololepta plana είναι κολεόπτερο από την οικογένεια Histeridae. Η μικρή οικογένεια Histeridae εκπροσωπείται στην Ευρώπη με λίγο περισσότερα από 300 είδη. Η Hololepta plana είναι το μόνο είδος του γένους "Hololepta". Το όνομα Hololepta «Ολολέπτα» του γένους εκφράζει την ιδιότητα του σώματος, που είναι «όλο λεπτό» και το λατινικό επίθετο plana που σημαίνει «πλατύ» τονίζει το ίδιο χαρακτηριστικό. Το είδος "Hololepta plana" εξαπλώνεται σε σχεδόν όλη την Ευρώπη και τα έντομα τα συναντούμε κάτω από το φλοιό διάφορων φυλλοβόλων δέντρων, ιδιαίτερα της λευκής (Populus sp.).
Κυβέρνηση Νικολάου Καλογερόπουλου 1916

Η Κυβέρνηση Νικολάου Καλογερόπουλου 1916 (Σεπτέμβριος 1916) αντικατέστησε την προηγούμενη κυβέρνηση του Αλέξανδρου Ζαΐμη, που δεν είχε κατορθώσει να γίνει αποδεκτή από τους Συμμάχους. Όμως, τελικά ούτε και αυτή η κυβέρνηση κατάφερε να κερδίσει την αποδοχή τους, πολύ δεν περισσότερο, που μετά το Κίνημα της Εθνικής Άμυνας, στην Θεσσαλονίκη σχηματιζόταν την ίδια περίοδο, στις 16 Σεπτεμβρίου, η «Προσωρινή κυβέρνηση της Θεσσαλονίκης», στην οποία παρείχαν de facto αναγνώριση. 

Η κυβέρνηση έμεινε στην εξουσία λιγότερο από έναν μήνα, μέχρι τις 27 Σεπτεμβρίου 1916 όταν πήρε την εξουσία η Κυβέρνηση Σπυρίδωνα Λάμπρου 1916.
Σαλάρ ντε Ουγιούνι

Το Σαλάρ ντε Ουγιούνι (ή Σαλάρ ντε Τουνούπα, ισπανικά: Salar de Uyuni) είναι η μεγαλύτερη ξηρή λίμνη στον κόσμο με έκταση 10.582 τετραγωνικά χιλιόμετρα. Βρίσκεται στα διαμερίσματα Ποτοσί και Ορούρο στη νοτιοδυτική Βολιβία στο υψίπεδο των Άνδεων περίπου 3 656 μέτρα πάνω από το μέσο επίπεδο της θάλασσας και διαμορφώθηκε ύστερα από μετασχηματισμούς διαφόρων προϊστορικών λιμνών. Καλύπτεται από λίγα μέτρα κρούστας αλατιού, το οποίο έχει μια εξαιρετική ομαλότητα καθώς η υψομετρική διαφορά είναι λιγότερη από ένα μέτρο σε ολόκληρη την έκταση του Σαλάρ. Η κρούστα χρησιμεύει ως πηγή αλατιού και καλύπτει μια τεράστια λεκάνη εξαιρετικά πλούσια σε λίθιο αφού το 50 με 70% των παγκοσμίων αποθεμάτων βρίσκονται εκεί. Το λίθιο βρίσκεται στο στάδιο της εξαγωγής του από το υπέδαφος. 

Η μεγάλη επιφάνεια του Σαλάρ, οι καθαροί ουρανοί στην περιοχή και η εξαιρετική ομαλότητα της επιφανείας του, κάνουν το Σαλάρ ένα ιδανικό «εργαλείο» για τη βαθμονόμηση των υψομετρικών οργάνων των δορυφόρων παρατήρησης της Γης. Το Σαλάρ χρησιμεύει επίσης και ως κύρια οδός επίγειας μεταφοράς σε όλη το υψίπεδο της Βολιβίας (Αλτιπλάνο) και αποτελεί σημαντικό τόπο αναπαραγωγής για πολλά είδη ροζ φλαμίνγκο.

Το Σαλάρ Ντε Ουγιούνι αποτελεί για την μοναδικότητα του ένα σημαντικό τουριστικό προορισμό στα υψίπεδα των Άνδεων στην Βολιβία. Τα μικρά κομμάτια γης μέσα στην αχανή του έκταση ονομάζονται «νησιά», με γνωστότερο όλων το Ίσλα ντελ Πεσκάδο (Νησί του Ψαριού)

Η λίμνη έχει χρησιμοποιηθεί για γυρίσματα ταινιών, όπως η "Star Wars: Οι τελευταίοι Τζεντάι" (2017) όπου το τοπίο της λίμνης χρησιμοποιείται για την αναπαράσταση του φαντασιακού πλανήτη Κρέιτ.
Jurassic Park 3

Το Jurassic Park 3 (πρωτότυπος τίτλος: "Jurasic Park III") είναι μια αμερικανική ταινία επιστημονικής φαντασίας (2001) και η τρίτη της σειράς Jurassic Park. Είναι η πρώτη ταινία της σειράς που δεν είναι ούτε σε σκηνοθεσία του Στίβεν Σπίλμπεργκ ούτε βασίζεται σε ένα βιβλίο του Μάικλ Κράιτον, αν και πολλές σκηνές στην ταινία λήφθηκαν από δύο βιβλία του Κράιτον, τα Jurassic Park και The Lost World.
Chevrolet Camaro

H Chevrolet Camaro είναι σπορ αυτοκίνητο που κατασκευάζεται από την αμερικανική αυτοκινητοβιομηχανία Chevrolet, από το 1966 έως και σήμερα. Είναι ένα από τα γνωστότερα αυτοκίνητα παγκοσμίως και ένας τυπικός εκπρόσωπος των λεγόμενων muscle cars. Παραδοσιακά, θεωρείται ως το μοντέλο με το δεύτερο υψηλότερο ίματζ μεταξύ των αυτοκινήτων της Chevrolet, πίσω μόνο από την Chevrolet Corvette, η οποία όμως είναι πολύ ακριβότερη και ανήκει σε εντελώς διαφορετική κατηγορία, αυτή των 2-θέσιων supercars υψηλών επιδόσεων. Μέχρι στιγμής, έχουν κυκλοφορήσει έξι γενιές Camaro, σε πολλές εκδόσεις, ενώ η έκτη γενιά της παράγεται από τον Νοέμβριο του 2015. Συνολικά, οι πωλήσεις όλων των γενεών του μοντέλου έχουν ξεπεράσει τα 5,5 εκατομμύρια.

Η πρώτη γενιά της Camaro κυκλοφόρησε στην αμερικανική αγορά στις 29 Σεπτεμβρίου 1966, για την σεζόν (model year) του 1967 και μάλιστα εισήχθη την ίδια σεζόν με την δίδυμη Pontiac Firebird, με την οποία και μοιραζόταν την ίδια πλατφόρμα, την λεγόμενη F-body. Και τα δύο μοντέλα σχεδιάστηκαν από την μητρική General Motors με σκοπό να ανταγωνιστούν την Ford Mustang, που είχε πρωτοκυκλοφορήσει το 1964 και σήμερα βρίσκεται στην έκτη γενιά της. Σύμφωνα με την General Motors, η ονομασία Camaro προέρχεται από τη γαλλική λέξη «camarade», η οποία μεταφράζεται ως «σύντροφος».

Αρχικά, παρήχθησαν τέσσερις διαδοχικές γενιές της Camaro, προτού η παραγωγή διακοπεί τον Αύγουστο του 2002. Τεχνικά, οι τέσσερις πρώτες γενιές της Camaro συγγένευαν με τις αντίστοιχες γενιές του επίσης muscle car της Pontiac, την Firebird. Μετά από μια παύση επτά ετών, η παραγωγή της πέμπτης γενιάς της Camaro ξεκίνησε στις 16 Μαρτίου 2009 και το λανσάρισμα στις ΗΠΑ έγινε τον Απρίλιο του 2009, ως μοντέλο 2010.
Σαν Πέδρο ντε Ατακάμα

Το Σαν Πέδρο ντε Ατακάμα (San Pedro de Atacama) στην Χιλή είναι ένας οικισμός (κομμούνα, ισπανικά: comuna) στην επαρχία Ελ Λόα (El Loa) στην περιφέρεια της Αντοφαγάστα (Antofagasta). Βρίσκεται ανατολικά της πόλης Αντοφαγάστα και περίπου 106 χιλιόμετρα νοτιοανατολικά της πόλης Κάλαμα και το ορυχείο χαλκού «Chuquicamata», με θέα το ηφαίστειο Λικανκαμπούρ (Licancabur). Διαθέτει ένα σημαντικό αρχαιολογικό μουσείο με μια μεγάλη συλλογή από κειμήλια και αντικείμενα από την περιοχή (προ-Κολομβιανής εποχής Τέχνεργα). Ερείπια στην ευρύτερη περιοχή προσελκύουν όλο και περισσότερους τουρίστες που ενδιαφέρονται για την προ-Κολομβιανή κουλτούρα. Οι τουρίστες επισκέπτονται την πόλη και για άλλες δημοφιλείς δραστηριότητες όπως Αμμοσανίδα (αντίστοιχο της Χιονοσανίδας αλλά σε άμμο) και παρατήρηση των αστεριών στους πεντακάθαρους ουρανούς της έρημου της Ατακάμα, λόγος για τον οποίο πολλά τηλεσκόπια από πολλές χώρες είναι εγκατεστημένα εκεί.